Odgovori na pitanja pristigla na martina.pejic@obz.hr za Javni poziv za financiranje programa i projekata udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2023. godinu

1. Pitanje pristiglo 31. siječnja 2023. u 12:15 sati

„Dugi niz godina apliciramo na projekt u sklopu Javnog poziva iz kulture - "međunarodna suradnja".  Kako je prošle godine došlo do promjene zakona, te se javni poziv raspisao u listopadu, propustili smo se javiti na isti. S obzirom da nismo aplicirali na JP u kulturi, prijavili bi se na trenutno aktualan natječaj na područje -Za programe i projekte civilnih udruga iz područja radne okupacije osoba s intelektualnim teškoćama.
No nije mi jasna tabela u kojoj se navodi iznos koji je na raspolaganju, pa bih Vas molila informaciju koji je minimalni odnosno maximalni iznos po tom području koji se može tražiti od OBŽ.
Unaprijed hvala i lijepi pozdrav“

ODGOVOR:
 U tablici točke IV. Financijska sredstva Javnog poziva za financiranje programa i projekata udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2023. godinu prikazan je „Mogući iznos potpore u eurima“ kao i „Raspoloživi iznos sredstava u eurima“ za financiranje prioritetnih područja od rednog broja 1.-10. navedenih u tablici. Za programe i projekte civilnih udruga iz područja radne okupacije osoba s intelektualnim teškoćama mogući iznos potpore je do 3.981,68 eura, a raspoloživi iznos je 3.982,00 eura. 


2. Pitanje pristiglo 2. veljače 2023. u 10:11 sati

„Poštovani, molimo vas da nam odgovorite dali dokumentaciju koju prilažemo a vezana je za izvješće opisno i fin. za 2022. g. dali moramo dostavljati ako smo ga već predali nakon provedene aktivnosti za koje smo bili sufinancirani od OBŽ (u 8 mj dostavljeno).
Hvala na odgovoru.“


ODGOVOR:
U točki V. Dokumentacija Javnog poziva za financiranje programa i projekata udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2023. godinu definirana je potrebna dokumentacija za prijavu na Javni poziv. Pod rednim brojem 5. Dokumentacije traži se „opisno godišnje izvješće o radu (za prethodnu godinu u word dokumentu) i pod rednim brojem 6. propisani financijski izvještaj za prethodnu godinu (Fina Izvještaj). Budući ste prilikom dostave izvješća o provedenom projektu financiranom u 2022. godinu dostavljali propisane obrasce Ud3 i Ud4, za prijavu na ovaj Javni poziv potrebno je dostaviti svu traženu dokumentaciju opisanu u točki V. Javnog poziva.


3. Pitanje pristiglo 8. veljače 2023. godine u 10:34 sati

„Poštovana, da li su prihvatljivi troškovi projekta koji se prijavljuje na Javni poziv OBŽ do 1. 3. 2023. a provodi se cijelu godinu, ili se priznaju troškovi samo nakon potpisanog ugovora o dodjeli potpore??
Hvala i lp“

ODGOVOR:
Ukoliko je projekt odobren za financiranje sredstvima planiranim Javnim  pozivom za financiranje programa i projekata udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2023. godinu, a cjelogodišnjeg je trajanja, priznaju se troškovi projekta od 01. siječnja 2023. godine.


4. Pitanje pristiglo 9. veljače 2023. godine u 13:04 sati

„Poštovana, šaljem vam upit vezan uz Javni poziv za financiranje programa i projekata udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2023. godinu. Mogu li dokumentaciju potrebnu za prijavu poslati samo elektroničkim putem na e-mail adresu udruge@obz.hr ?“

ODGOVOR:
U točki VI. Podnošenje prijava Javnog poziva za financiranje programa i projekata udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2023.godinu definirano je dostavljanje prijava poštom ili osobno i/ili elektroničkim putem. Dokumentaciju za prijavu na Javni poziv možete poslati samo elektroničkim putem.


5. Pitanje pristiglo 12. veljače 2023. godine u 18:38 sati


„Poštovana, kako u Javnom pozivu, a niti u Uputi za prijavitelje nigdje nije taksativno navedeno, obaveza nas Udruga o OBAVEZNOM dostavljanju Prijava Elektroničkim putem molim Vas pojašnjenje tj. što znači i/ili. Moramo li i dalje dostavljati kao i proteklih godina obavezno sve obrasce i putem Elektroničke pošte ako ih dostavimo poštom ili osobno ili ne. Ukoliko moramo i jedno i drugo molim Vas da nam navedete koje smo dokumente obvezni dostaviti elektroničkom poštom. S poštovanjem“.

   
ODGOVOR:
[bookmark: _GoBack]U točki VI. Podnošenje prijava Javnog poziva za financiranje programa i projekata udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2023.godinu definirano je dostavljanje prijava poštom ili osobno i/ili elektroničkim putem. Određenje i/ili znači da potrebnu dokumentaciju možete poslati i poštom ili osobno i elektroničkim putem, da potrebnu dokumentaciju možete poslati poštom ili osobno, odnosno da potrebnu dokumentaciju možete poslati elektroničkim putem.

